# Euroopa Liidu C 248/13.

| | ISSN 1977-0898 |
| --- | --- |
| Euroopa Liidu
  Teataja | C 248 |
| | |
| Eestikeelne väljaanne | Teave ja teatised | 66. aastakäik13. juuli 2023 |

ISSN 1977-0898

Euroopa Liidu

Teataja

C 248

Eestikeelne väljaanne

Teave ja teatised

66. aastakäik13. juuli 2023

---

| Sisukord | Lehekülg |
| --- | --- |
| | IV   Teave |
| | TEAVE EUROOPA LIIDU INSTITUTSIOONIDELT, ORGANITELT JA ASUTUSTELT |
| | Euroopa Komisjon |
| 2023/C 248/01 | Menetluslike tagatiste kontrolöri 2022. aasta tegevusaruanne | 1 |

Sisukord

Lehekülg

IV   Teave

TEAVE EUROOPA LIIDU INSTITUTSIOONIDELT, ORGANITELT JA ASUTUSTELT

Euroopa Komisjon

2023/C 248/01

Menetluslike tagatiste kontrolöri 2022. aasta tegevusaruanne

1

---

| ET | |
| --- | --- |

ET

---

IV Teave

TEAVE EUROOPA LIIDU INSTITUTSIOONIDELT, ORGANITELT JA ASUTUSTELT

Euroopa Komisjon

| 13.7.2023 | ET | Euroopa Liidu Teataja | C 248/1 |
| --- | --- | --- | --- |

13.7.2023

ET

Euroopa Liidu Teataja

C 248/1

---

MENETLUSLIKE TAGATISTE KONTROLÖRI 2022. AASTA TEGEVUSARUANNE

(2023/C 248/01)

Eessõna

Praegu on olulisem kui kunagi varem kaitsta Euroopas inimõigusi ja tagada, et kõik saavad elada inimväärset elu.

Põhiõigused hõlmavad menetluslikke tagatisi, nagu õigus olla ära kuulatud, süütuse presumptsioon, kaitseõigus, õigus sõltumatule, erapooletule, õiglasele ja tõhusale kohtulikule kaitsele mõistliku aja jooksul ning seaduslikkuse ja proportsionaalsuse põhimõte.

Need õigused ja põhimõtted on liikmesriikide põhiseadusliku korra, Euroopa Nõukogu ja Euroopa Liidu (EL) õigusaktide, ELi põhiõiguste harta ja kohtute kohtupraktika lahutamatu osa.

Seda arvestades on minu jaoks olnud au ja tohutu vastutus asuda Euroopa Pettustevastase Ameti (OLAF) juurdlustega seotud menetluslike tagatiste kontrolöri ametisse.

Kontrolör tegeleb kaebustega, mis käsitlevad põhiõiguste, menetluslike tagatiste või OLAFi juurdluste suhtes kohaldatavate normide OLAFi-poolset võimalikku rikkumist.

Väljakutse on seda suurem, et olen esimene, kellele on usaldatud kontrolöri ametikoht, mis loodi üsna hiljuti (23. detsembril 2020 vastu võetud OLAFi määruse uute artiklite 9a ja 9b alusel).

2022. aasta oli niisiis tähtis verstapost menetluslike tagatiste kaitse tugevdamisel. See ei olnud märgilise tähtsusega mitte üksnes OLAFi vaatenurgast, vaid ELi institutsioonide jaoks üldiselt ja eriti OLAFi juurdluse all olevate isikute jaoks. Juurdlusalune isik, olgu ta füüsiline või juriidiline isik, saab nüüd vajaduse korral paluda abi kontrolörilt – isikult, kelle konkreetne roll on kaitsta juurdlusaluste isikute põhiõigusi ja menetluslikke tagatisi ning täiesti sõltumatult ja õigeaegselt vaadata läbi ja lahendada nende kaebused.

Olles töötanud üheksa aastat kohtunikuna Strasbourgis Euroopa Inimõiguste Kohtus, ent samuti Euroopa õiguse professorina ja Eesti riigikohtu praeguse liikmena olen alati olnud pühendunud põhiõiguste, demokraatia ja õigusriigi põhimõtte kaitsmisele.

Kontrolörina pean väga tähtsaks edendada põhiõiguste järgimise kultuuri, kasutades kodanikukeskseid kaebuste lahendamise vahendeid. ELi finantshuvide nõuetekohane ja tõhus kaitse toob kasu liikmesriikidele ja ELi maksumaksjatele; samal ajal on oluline, et võimalikku pettust käsitlevate OLAFi juurdluste läbiviimisel kaitstaks igati põhiõigusi ja menetluslikke tagatisi.

Leian, et kontrolöri ülesanne on ka võimalikke menetluslike tagatiste rikkumisi ära hoida ning aidata parandada OLAFi juurdluste suhtes kohaldatavaid norme ja tavasid. Loodan, et suudan enda tegevust kajastava aastaaruande kaudu suurendada teadlikkust nii üldistest kui ka süsteemsetest probleemidest, millega OLAF peab tegelema, et vältida võimalikke tulevasi kaebusi, ning suurendada ükskõik millise oma õiguste pärast muret tundva isiku teadmisi ja teadlikkust. Aruanne aitab ka tugevdada avalikkuse kindlustunnet ja usaldust OLAFi ja ELi suhtes.

Esimese kontrolörina tööle asumine tähendas alustamist nullist ning uute töömeetodite, -korralduse ja -tavade sisseseadmist. Üks esimesi ülesandeid oli koostada ja võtta vastu kaebuste käsitlemise rakendussätted, nagu nõutakse OLAFi määruse artikli 9b lõikes 11. Näen rakendussätetes pidevalt muutuvat dokumenti, mida aja jooksul täiendatakse. 2022. aastal tuli mul tegeleda ka arvukate kaebustega, mis olid esitatud tublisti enne minu ametisse nimetamist. Pidin need kaebused läbi vaatama OLAFi määrusega kehtestatud rangete tähtaegade jooksul.

Mul on rõõm teatada, et sain kõigi eespool nimetatud ülesannetega hakkama edukalt ja kiiresti. Sooviksin avaldada tunnustust OLAFi järelevalvekomitee suurepärasele sekretariaadile hindamatu haldus- ja õigusabi pakkumise eest.

Selles esimeses aastaaruandes kirjeldatakse üksikasjalikult OLAFi määruse artikliga 9b ette nähtud kaebuste esitamise korra rakendamise dünaamilises algetapis tehtud jõupingutusi ja saavutatud tulemusi.

Mõistagi on see kõigest algus. Teha on veel palju, et kontrolör ei oleks üksnes ELi üldise pettustevastase võitluse struktuuri hästi toimiv osa, vaid keegi, kes OLAFi läbipaistvust ja ennekõike vastutust veelgi suurendab.

Olgu see aastaaruanne visiitkaart, et tutvustada kontrolöri tööd ja näidata menetluslike tagatiste järgimise tähtsust.

Lugupidamisega

Prof dr Julia LAFFRANQUE

menetluslike tagatiste kontrolör

Sisukord

Sisukord

| Eessõna | 1 |
| --- | --- |

Eessõna

| 1. | Kontrolöri ametikohast lühidalt | 4 |
| --- | --- | --- |

1.

Kontrolöri ametikohast lühidalt

| 2. | Uue kaebuste esitamise korra sisseseadmine | 4 |
| --- | --- | --- |

2.

Uue kaebuste esitamise korra sisseseadmine

| 2.1. | Rakendussätted | 4 |
| --- | --- | --- |

2.1.

Rakendussätted

| 2.2. | Juurdepääs teabele | 5 |
| --- | --- | --- |

2.2.

Juurdepääs teabele

| 3. | Kaebuste lahendamise dünaamiline algus | 5 |
| --- | --- | --- |

3.

Kaebuste lahendamise dünaamiline algus

| 3.1. | Ülevaade kaebustest 2022. aastal | 5 |
| --- | --- | --- |

3.1.

Ülevaade kaebustest 2022. aastal

| 3.2. | Kaebuste menetlemine | 8 |
| --- | --- | --- |

3.2.

Kaebuste menetlemine

| 3.3. | Esimene samm: vastuvõetavuse hindamine | 10 |
| --- | --- | --- |

3.3.

Esimene samm: vastuvõetavuse hindamine

| 3.3.1. | OLAFi määruses sätestatud tähtajad | 10 |
| --- | --- | --- |

3.3.1.

OLAFi määruses sätestatud tähtajad

| 3.3.2. | Isikuandmete kaitsega seotud kaebused | 11 |
| --- | --- | --- |

3.3.2.

Isikuandmete kaitsega seotud kaebused

| 3.4. | Järgmine samm: ärakuulamismenetlus | 11 |
| --- | --- | --- |

3.4.

Järgmine samm: ärakuulamismenetlus

| 3.5. | Saavutatud tulemused | 12 |
| --- | --- | --- |

3.5.

Saavutatud tulemused

| 3.5.1. | Lõpetatud juhtumid | 12 |
| --- | --- | --- |

3.5.1.

Lõpetatud juhtumid

| 3.5.2. | Lahenduste väljapakkumine | 13 |
| --- | --- | --- |

3.5.2.

Lahenduste väljapakkumine

| 4. | Suhted sidusrühmadega | 13 |
| --- | --- | --- |

4.

Suhted sidusrühmadega

| 5. | Haldus- ja õigusabi | 14 |
| --- | --- | --- |

5.

Haldus- ja õigusabi

| 6. | Kuidas kontrolöriga ühendust võtta? | 14 |
| --- | --- | --- |

6.

Kuidas kontrolöriga ühendust võtta?

1.   Kontrolöri ametikohast lühidalt

Kontrolöri ametikohast lühidalt

Menetluslike tagatiste kontrolöri ametikoht loodi muudetud määrusega (EL, Euratom) nr 883/2013 (edaspidi „OLAFi määrus“) selleks, et kaitsta Euroopa Pettustevastase Ameti (OLAF) juurdluse all olevate isikute menetluslikke tagatisi ja põhiõigusi.

Juurdlusalune isik on isik või ettevõtja, keda kahtlustatakse kelmuses/pettuses, korruptsioonis või muus liidu finantshuve kahjustavas mis tahes ebaseaduslikus tegevuses ning kelle suhtes OLAF viib seetõttu läbi juurdluse. Kaebused, mille on esitanud muud isikud kui juurdlusalused isikud, sealhulgas tunnistajad ja informaatorid, ei kuulu kontrolöri pädevusalasse.

Kontrolör vaatab läbi juurdlusaluste isikute kaebused selle kohta, kuidas OLAF on järginud menetluslikke tagatisi ja juurdluste suhtes kohaldatavaid norme, eelkõige menetlusnõudeid ja põhiõigusi. Kontrolöri ülesanne ei ole esitada OLAFile oma nägemust selle kohta, kuidas läbi viia juurdlusi ja hinnata tõendeid ning millistele järeldustele jõuda. Kaebuste hindamisel pöörab kontrolör erilist tähelepanu Euroopa Liidu põhiõiguste hartale, (1) liidu õiguse üldpõhimõtetele ja Euroopa kohtute praktikale.

juurdlusaluste isikute

järginud menetluslikke tagatisi ja juurdluste suhtes kohaldatavaid norme

1

Kontrolör täidab oma ülesandeid täiesti sõltumatult ning ei võta seda tehes vastu juhiseid üheltki isikult. Võttes arvesse, et juurdlusalustel isikutel ei ole põhimõtteliselt võimalik algatada kohtumenetlust seoses OLAFi tegevuse või tegevusetusega juurdluse käigus, on see, et nad saavad pöörduda nüüd kontrolöri poole, väga tähtis. Juurdlusalused isikud saavad võtta kontrolöriga ettenähtud tähtaja jooksul ühendust, et taotleda oma kaebuse sõltumatut ja põhjalikku läbivaatamist. Kui kontrolör leiab, et rikkumist ei ole toimunud, on tema hinnang kinnitus selle kohta, et OLAF on tegutsenud kooskõlas normidega. Kui aga kontrolör leiab, et OLAF on rikkunud menetluslikke tagatisi või juurdlusi käsitlevaid norme, kutsub ta üles võtma meetmeid, et olukorda parandada. Kontrolör saab siiski esitada OLAFile vaid soovituse – ta ei saa sundida OLAFit rakendama konkreetset tegutsemisviisi ega sekkuda käimasolevatesse OLAFi juurdlustesse.

täiesti sõltumatult

kinnitus

3. mail 2022 nimetas Euroopa Komisjon viie aasta pikkuseks ametiajaks, mis ei ole pikendatav, ametisse esimese menetluslike tagatiste kontrolöri, Julia Laffranque’i. Julia Laffranque, Eesti riigikohtu kohtunik ja Euroopa Inimõiguste Kohtu endine kohtunik, asus ametisse 2022. aasta septembris.

Julia Laffranque’i

Kogu vajalikku haldus- ja õigusabi pakub kontrolörile järelevalvekomitee sekretariaat (edaspidi „sekretariaat“).

2.   Uue kaebuste esitamise korra sisseseadmine

Uue kaebuste esitamise korra sisseseadmine

Üks kontrolöri esmatähtsaid ülesandeid oli teha kõik vajalikud halduslikud ja õiguslikud korraldused, et tagada OLAFi määruse artikliga 9b ette nähtud kaebuste esitamise korra täielik toimimine ning hõlbustada kodanikukeskset ja optimaalset kaebuste lahendamist kooskõlas hea halduse tavaga. Sekretariaadi toel püüdis kontrolör ette näha võimalikke probleeme dokumentide haldamise, andmekaitsenormide järgimise ja kaebuse esitajatega suhtlemise valdkonnas. Esile tuleks tõsta kaht küsimust, mis olid uue kaebuste esitamise korra sisseseadmisel eriti olulised: a) rakendussätete vastuvõtmine ja b) juurdepääs juhtumitega seotud teabele.

kodanikukeskset ja optimaalset kaebuste lahendamist

2.1.   
  Rakendussätted

Rakendussätted

Ehkki OLAFi määrusega on loodud üldine raamistik uue kaebuste esitamise korra väljatöötamiseks ja toimimiseks, ei ole selles sätestatud üksikasjalikke kaebuste käsitlemise eeskirju. Selle asemel on artikli 9b lõikega 11 antud kontrolörile õigus võtta vastu rakendussätteid kaebuste käsitlemiseks.

Olles konsulteerinud nii OLAFi kui ka järelevalvekomiteega, (2) võttis kontrolör 16. novembril 2022 rakendussätted vastu (3). Rakendussätted tõlgiti kõikidesse ELi ametlikesse keeltesse ja avaldati Euroopa Liidu Teatajas. Rakendussätted on kättesaadavad kontrolöri veebisaidil (4).

2

3

Euroopa Liidu Teatajas

4

Rakendussätted sisaldavad üksikasjalikke eeskirju, mis käsitlevad kaebuse esitamist, pooltevahelist teabevahetust, ärakuulamiste korraldamist, kaebuste lahendamiseks võetavaid meetmeid ning kontrolöri suhteid OLAFi ja järelevalvekomiteega. Samuti on rakendussätetes selgitatud mitut küsimust, mida ei ole OLAFi määruses sõnaselgelt käsitletud, näiteks seda, mis juhtub paralleelsete kohtumenetluste korral või juhul, kui kaebuse esitaja tõstatab küsimuse, mis on seotud isikuandmete kaitsega.

Need eeskirjad on esimene katse prognoosida sel hiljuti loodud ametikohal tekkivaid pakilisi vajadusi. Eeskirjadel on kaks eesmärki: i) tagada kaebuse esitajatele kaebuste esitamise korra ja kontrolöri järgitavate menetluste läbipaistvus ja õiguskindlus ning ii) kehtestada kord, mis võimaldab kontrolöril olla kaebuste menetlemisel tõhus ja tulemuslik ning järgida samal ajal tulemuspõhist lähenemisviisi. Kuna kontrolöri tööülesanded aja jooksul muutuvad, võidakse need eeskirjad läbi vaadata, et võtta arvesse saadud kogemusi ja lahendada probleeme, mis tulenevad kaebuste esitamise korrast endast.

läbipaistvus ja õiguskindlus

tõhus ja tulemuslik

2.2.   
  Juurdepääs teabele

Juurdepääs teabele

OLAFi määruses on sätestatud, et kontrolöril peaks olema juurdepääs kogu teabele, mida ta oma ülesannete täitmiseks vajab. Samuti on määrusega ette nähtud, et OLAF peab edastama kontrolörile kogu teabe, mida kontrolör vajab, et hinnata kaebuse põhjendatust, ning kogu teabe, mis on vajalik kaebuse lahendamiseks ja mis võimaldab kontrolöril esitada soovituse.

OLAFi peadirektor on algusest peale väljendanud tahet hõlbustada kontrolöri tööd ning anda kontrolörile ja asjaomastele sekretariaadi töötajatele elektrooniline juurdepääs nende juurdluste toimikutele, mille kohta on esitatud kaebus. Juurdepääs antaks piiratud ajaks, mis põhimõtteliselt vastab maksimaalsele kaebuse menetlemise kestusele. OLAFi ette nähtud lahendus annab kontrolörile sihipärase eelisjuurdepääsu ning võimaldab kontrolöril ja sekretariaadil oma ülesandeid täita. Üksikasjad määratakse kindlaks kontrolöri ja OLAFi peadirektori vahel kokku lepitavas ja allkirjastatavas töökorralduses.

sihipärase eelisjuurdepääsu

Kontrolöri jaoks on eelisjuurdepääs OLAFi toimikutele väga oluline, et anda kaebuse esitajale kindlustunne ses suhtes, et kontrolör saab põhjalikult toimikuga tutvuda, isegi kui osa asjaomasest teabest on konfidentsiaalne ja seda ei saa kaebuse esitajale avaldada (5).

anda kaebuse esitajale kindlustunne

5

3.   Kaebuste lahendamise dünaamiline algus

Kaebuste lahendamise dünaamiline algus

Juurdlusalustele isikutele avanes võimalus esitada kontrolörile kaebusi muudetud OLAFi määruse jõustumisega. Samas oli ajaks, mil oli kehtestatud kogu vajalik institutsiooniline ja halduslik korraldus ning kontrolör asus oma ülesandeid täitma, esitatud juba märkimisväärne arv (13) taotlusi. Kontrolör tegeles nende kaebustega kiiresti, põhjalikult ja professionaalselt. Tulemus oli enam kui rahuldav. Kontrolör tegi kõigi nende kaebuste esialgse hindamise ettenähtud aja jooksul. Aasta lõpuks oli ta lõpule viinud kuue kaebuse läbivaatamise ja kutsunud OLAFit üles lahendama osa ühest kaebusest. Selle vähem kui nelja kuu pikkuse lühikese aja jooksul oli kontrolöril võimalus tegeleda huvitavate õiguslike küsimustega ning hakata looma alust mõnele kaebuste esitamise korra põhimõttele.

3.1.   
  Ülevaade kaebustest 2022. aastal

Ülevaade kaebustest 2022. aastal

Kontrolör sai 2022. aastal 14 kaebust. 13 kaebust edastas kontrolörile OLAF ja üks kaebus esitati otse kontrolörile. Kaebuse esitajad, kelle seas oli nii füüsilisi kui ka juriidilisi isikuid (joonis 1), olid isikud, kelle suhtes oli algatatud OLAFi sise- (6) või välisjuurdlus (7) (joonis 3). Enamiku kaebustest esitasid inglise keeles (joonis 2) juurdlusaluste isikute nimel tegutsenud juristid (joonis 1).

6

7

Joonis 1

Joonis 1

Kaebuse esitajad

Kaebuse esitajad

Image 1

Joonis 2

Joonis 2

Keeled, milles kaebused esitati

Keeled, milles kaebused esitati

Image 2

Joonis 3

Joonis 3

OLAFi juurdlused, mille kohta esitati kaebusi

OLAFi juurdlused, mille kohta esitati kaebusi

Image 3

Enamjaolt osutasid kaebuse esitajad OLAFi määruse artikli 9 kohaste menetluslike tagatiste ja põhiõiguste hartast tulenevate põhiõiguste rikkumisele (joonis 4). Eelkõige esitati kaebusi seoses i) õigusega olla ära kuulatud ja võimalusega kasutada tõhusalt õigust esitada endaga seotud faktide kohta märkusi (OLAFi määruse artikli 9 lõige 4) ning ii) õigusega sellele, et küsimusi käsitletakse mõistliku aja jooksul (põhiõiguste harta artikkel 41). Samuti esitati väiteid õiguse kohta saada teavitatud (OLAFi määruse artikli 9 lõige 3) ning õigluse ja erapooletuse põhimõtte rikkumise kohta (joonis 5). Vähem esitati kaebusi OLAFi juurdluste suhtes kohaldatavate normide (8) järgimise kohta (joonis 6).

8

Joonis 4

Joonis 4

Kaebuste sisu

Kaebuste sisu

Image 4

Joonis 5

Joonis 5

Menetluslike tagatistega seotud väidete analüüs

Menetluslike tagatistega seotud väidete analüüs

Image 5

Joonis 6

Joonis 6

Juurdluste suhtes kohaldatavate normidega seotud väidete analüüs

Juurdluste suhtes kohaldatavate normidega seotud väidete analüüs

Image 6

3.2.   
  Kaebuste menetlemine

Kaebuste menetlemine

Kontrolör käsitleb kaebusi õiglaselt, sõltumatult ja erapooletult. Menetlus koosneb kooskõlas OLAFi määruse ja rakendussätetega sisuliselt kahest etapist: i) vastuvõetavuse hindamine ning ii) sisu põhjalik uurimine ja võimaluse korral lahenduste väljapakkumine.

õiglaselt, sõltumatult ja erapooletult

Järgmisel vooskeemil on näidatud, mis juhtub, kui kontrolörile laekub kaebus.

Image 7

3.3.   
  Esimene samm: vastuvõetavuse hindamine

Esimene samm: vastuvõetavuse hindamine

Kontrolör peab tegema kümne tööpäeva jooksul alates kaebuse saamisest kaebuse esialgse hindamise, et teha otsus kaebuse vastuvõetavuse kohta. Vastuvõetavuse tingimused on sätestatud OLAFi määruse artikli 9b lõigetes 1 ja 2 ning rakendussätete artiklis 5. 2022. aastal hindas kontrolör kõigi käsitlemist ootavate kaebuste vastuvõetavust ettenähtud aja jooksul. Kõigi kolme vastuvõetamatu kaebuse puhul ei oldud kinni peetud artikli 9b lõikes 2 sätestatud tähtaegadest (9). Üheteistkümnest vastuvõetavast kaebusest kolm olid vastuvõetavad osaliselt, kuna kaebused sisaldasid väiteid, mis olid esitatud liiga hilja või puudutasid andmekaitsealaseid küsimusi (joonised 7 ja 8). Kõigil juhtudel kui leiti, et kaebus või väide on vastuvõetamatu, selgitas kontrolör kaebuse esitajale oma otsust.

kümne tööpäeva jooksul

9

Joonis 7

Joonis 7

Vastuvõetavus

Vastuvõetavus

Image 8

- sh osaliselt vastuvõetavad kaebused

Joonis 8

Joonis 8

Vastuvõetamatuse põhjused (sealhulgas 2 osaliselt vastuvõetavat kaebust)

Vastuvõetamatuse põhjused (sealhulgas 2 osaliselt vastuvõetavat kaebust)

Image 9

3.3.1.   OLAFi määruses sätestatud tähtajad

OLAFi määruses sätestatud tähtajad

Üks esimesi ja korduvaid küsimusi, millega kontrolöril tuli tegeleda, oli kaebuse esitamise tähtajad. Kontrolör rakendas lähenemisviisi, kus arvestatakse nii OLAFi määruse asjaomaste sätete sõnastust kui ka eesmärke. Artikli 9b lõikes 2 on sätestatud, et kaebus tuleb esitada hiljemalt ühe kuu jooksul arvates sellest, kui kaebuse esitaja saab teada asjaoludest, mille puhul on väidetavalt tegemist selle artikli lõikes 1 osutatud menetluslike tagatiste või normide rikkumisega, ning et kaebust ei saa esitada pärast seda, kui juurdluse lõpetamisest on möödunud üks kuu.

Kontrolör mõistab, et OLAFi määrusega on need lühikesed tähtajad ette nähtud selleks, et tagada kontrolöri töö tulemuslikkus, austades samal ajal OLAFi juurdlustegevust. Teisisõnu tuleb kontrolöri teavitada väidetavatest rikkumistest ajal, mil tal on võimalik veel tegutseda ning pakkuda tõhusaid ja sisukaid lahendusi, mida OLAF saab rakendada, kahjustamata käimasolevate juurdluste tulemusi või mis tahes edasist menetlust, mis on algatatud liikmesriigi või ELi tasandil OLAFi esitatud soovituste järgimiseks. Samamoodi on kaebuse esitaja jaoks oluline otsida õiguskaitset varajases etapis ja vältida võimaliku rikkumise mõju võimendumist. See on põhjus, miks juurdlusalused isikud peavad esitama kaebuse üsna pea pärast seda, kui nad on teada saanud asjaoludest, mis on kaasa toonud konkreetse rikkumise. Näiteks kui ettevõtja soovib esitada kaebuse rikkumise kohta, mis on väidetavalt aset leidnud tema valdustes toimunud kohapealse kontrolli käigus, peaks ta võtma kontrolöriga ühendust ühe kuu jooksul pärast asjaomase kontrolli lõppu.

pakkuda tõhusaid ja sisukaid lahendusi

otsida õiguskaitset varajases etapis

Lõpetatud juurdluste jaoks on OLAFi määruses sätestatud selge rangem vastuvõetavuse tingimus: kaebus peab olema esitatud hiljemalt üks kuu pärast juurdluse lõpetamist, olenemata sellest, millal kaebuse esitaja sai teada asjaomastest asjaoludest. Kontrolör leiab, et see tingimus lõpetatud juurdluste jaoks ei ole kehtestatud üksnes selleks, et säilitada liikmesriigi või ELi tasandil algatatud mis tahes edasise menetluse tulemuslikkus, vaid ka selleks, et tagada nende soovituste tulemuslikkus, mis ta ise on esitanud konkreetsete kaebuste lahendamiseks. Kontrolör ei oska pakkuda ühtki kasulikku lahendust juhtumite jaoks, mis ei kuulu enam OLAFi kontrolli alla ja millega seoses võib olla algatatud menetlus mõnes liikmesriigi ametiasutuses või muus ELi asutuses. Kontrolör leiab, et sellisel juhul saab juurdlusalune isik esitada oma kaebuse asjaomasele asutusele ja kasutada olemasolevaid kohtu- või haldusmenetlusi.

edasise menetluse tulemuslikkus

3.3.2.   Isikuandmete kaitsega seotud kaebused

Isikuandmete kaitsega seotud kaebused

OLAFi igapäevatöö hõlmab suure hulga isikuandmete, sealhulgas tundlike andmete töötlemist. Samuti võib OLAF teha uurimistoiminguid, nagu digitaalkriminalistika toimingud, mida võidakse tajuda isikuandmete kaitse vaatenurgast sekkuvana. Seepärast ei ole üllatav, et esitati väiteid seoses kaebuse esitajate õigusega isikuandmete kaitsele, mis on tagatud ELi põhiõiguste harta artikliga 8 ja määrusega (EL) 2018/1725 (ELi andmekaitsemäärus) (10).

10

Kuigi kontrolöril on volitus kontrollida, kas OLAF järgib põhiõigusi, on ELil sõltumatu järelevalveorgan – Euroopa Andmekaitseinspektor –, kellel on hulk ülesandeid, mis on seotud õigusega eraelu puutumatusele ja isikuandmete kaitsele. ELi andmekaitsemääruse artiklis 52 on sätestatud, et andmekaitseinspektori ülesanne on jälgida ja tagada, et kohaldataks andmekaitsemääruse ning teiste liidu õigusaktide sätteid, mis käsitlevad füüsiliste isikute põhiõiguste ja -vabaduste kaitsmist isikuandmete töötlemisel liidu institutsioonides või organites. Kuna EL on loonud spetsiaalse organi, et tagada isikuandmete kaitse põhiõigus, on selle organi, st Euroopa Andmekaitseinspektori, mitte kontrolöri ülesanne tegeleda kaebustega andmekaitsenormide väidetava rikkumise kohta. Nende normide kohaselt saab iga isik esitada andmekaitseinspektorile kaebuse kahe aasta jooksul alates kuupäevast, mil ta sai teada kaebuse aluseks olevatest asjaoludest. Läbipaistvuse huvides lisas kontrolör rakendussätetesse vastava sätte, et kajastada seda pädevuse jaotust (11).

spetsiaalse organi, et tagada isikuandmete kaitse põhiõigus

11

Ehkki kontrolör ei tegele väidetega, mis puudutavad üksnes ELi andmekaitsemääruse tõlgendamist ja kohaldamist, võtab ta OLAFi üldise menetluslike tagatiste järgimise hindamisel arvesse eraelu puutumatuse ja isikuandmete kaitsega seotud aspekte.

3.4.   
  Järgmine samm: ärakuulamismenetlus

Järgmine samm: ärakuulamismenetlus

Pärast esialgse hindamise lõpuleviimist palus kontrolör OLAFil esitada oma seisukohad 11 vastuvõetavaks tunnistatud kaebuse kohta. Mitme juhtumi puhul küsis kontrolör OLAFilt lisateavet või palus OLAFil tõlkida oma vastus keelde, milles oli esitatud kaebus. Seejärel edastas kontrolör OLAFi vastused kaebuse esitajatele ja palus neil esitada OLAFi seisukohtade kohta märkusi.

Kontrolör püüab rakendada ärakuulamismenetlusi võimalikult täieulatuslikult. Seega anti nii OLAFile kui ka kaebuse esitajatele võimalus esitada oma seisukohad ja toetavad dokumendid. Põhimõtteliselt teavitati neid ka teineteise esildistest ja nad said esitada nende kohta märkusi. Kolmel nõuetekohaselt põhjendatud juhul otsustas kontrolör siiski teha sellest põhimõttest erandi ja võimaldada OLAFi esitatud teabe käsitlemist konfidentsiaalsena kooskõlas rakendussätete artikli 7 lõikega 2.

rakendada ärakuulamismenetlusi võimalikult täieulatuslikult

Kontrolör kohaldas seda sätet eeskätt kaebuste puhul, mis käsitlesid juurdluste kestust. Nende juhtumite puhul oli kontrolöril vaja selleks, et hinnata, kas juurdluse kestus oli mõistlik, saada OLAFilt konkreetset, põhjalikku ja üksikasjalikku teavet tehtud uurimistoimingute kohta ning mitmesuguste õiguslike aspektide ja faktiliste asjaolude kohta, mis olid mõjutanud juurdluse kestust. Kuna kaebused olid seotud käimasolevate OLAFi juurdlustega, oli kontrolör samal ajal teadlik sellest, et OLAFi seisukohti ei saanud lihtsalt edastada kaebuse esitajatele, sest see oleks võinud kahjustada asjaomaste juurdluste konfidentsiaalsust ja tõhusust. Eelkõige oleks olnud oht paljastada OLAFi töömeetodid või takistada OLAFit kogumast vajalikud tõendid või isegi seada ohtu konkreetse juurdluse läbiviimisel rakendatud strateegia.

käimasolevate

Seepärast leppis kontrolör sellistel juhtudel OLAFiga kokku, et OLAF esitab i) oma vastuse mittekonfidentsiaalse versiooni kaebuse esitajale saatmiseks, et kaebuse esitajal oleks võimalik mõista OLAFi käitumise põhjuseid ning seega OLAFi vastus vaidlustada ja esitada vastuväiteid, ning ii) üksikasjalikuma konfidentsiaalse versiooni, kus on põhjalikumalt selgitud mittekonfidentsiaalses versioonis esitatud põhjuseid. See tasakaalustatud lahendus võimaldas kontrolöril kõiki asjaomaseid juhtumeid põhjalikult hinnata, täites samal ajal oma kohustust tagada OLAFi juurdluste konfidentsiaalsus. Kuigi kaebuse esitajatel ei ole õigust saada kogu teavet, võivad nad kindlad olla, et kontrolör uurib juhtumeid sõltumatult ja põhjalikult, eriti võttes arvesse tema eelisjuurdepääsu juhtumite toimikutele.

põhjalikult hinnata

OLAFi juurdluste konfidentsiaalsus

kindlad

3.5.   
  Saavutatud tulemused

Saavutatud tulemused

2022. aastal hindas kontrolör 11 vastuvõetavast kaebusest 4 põhjendatust (joonis 9) ja lõpetas neist juhtumitest 3, kuna ta ei avastanud kaebuse esitaja menetluslike tagatiste ja õiguste rikkumist. Neljanda juhtumi puhul leidis kontrolör, et OLAF oli rikkunud kaebuse esitaja õigust saada teavitatud kooskõlas OLAFi määruse artikli 9 lõikega 3. Seega palus kontrolör OLAFil see kaebuse osa lahendada. Ülejäänud 7 vastuvõetavast kaebusest 5 käsitlemine oli jõudnud lõppetappi ja viidi lõpule 2023. aasta alguses.

Joonis 9

Joonis 9

Vastuvõetavad kaebused 2022. aastal

Vastuvõetavad kaebused 2022. aastal

Image 10

3.5.1.   Lõpetatud juhtumid

Lõpetatud juhtumid

2022. aastal vaatas kontrolör 14st laekunud kaebusest läbi 6: 3 kaebust tunnistati vastuvõetamatuks ning 3 juhtumit lõpetati pärast seda, kui OLAF ja kaebuse esitaja olid esitanud vaatlusaluste küsimuste kohta oma seisukohad (joonis 10). Neist juhtumitest 2 olid seotud kaebuses käsitletud juurdluse kestusega. Kolmas juhtum puudutas andmete kogumist digitaalkriminalistika toimingute raames ja OLAFi digitaalkriminalistika menetluste suuniste kohaldamist. Kõigi 3 juhtumi puhul jõudis kontrolör järeldusele, et OLAF oli tegutsenud kooskõlas kehtivate normidega ega olnud rikkunud kaebuse esitaja menetluslikke tagatisi.

Joonis 10

Joonis 10

2022. aastal lõpetatud juhtumid

2022. aastal lõpetatud juhtumid

Image 11

3.5.2.   Lahenduste väljapakkumine

Lahenduste väljapakkumine

Kontrolör esitas OLAFile oma esimese üleskutse lahendada kaebus. Juhtum puudutas õigust saada teavitatud kooskõlas OLAFi määruse artikli 9 lõikega 3. Kontrolör leidis, et oli rikutud kaebuse esitaja õigust saada kohe teavitatud, kuna e-kiri, mille OLAF oli saatnud, et teavitada kaebuse esitajat sellest, et ta on juurdlusalune isik, ei jõudnud kunagi kohale. Kontrolör osutas väljakujunenud kohtupraktikale, juhtimaks tähelepanu sellele, et OLAFil peaks olema kehtestatud oluliste teadete jaoks menetlus, mis tagab, et asjaomased isikud saavad need teated tõepoolest kätte.

Kuna kaebuse esitajat lõpuks siiski teavitati tema juurdlusaluse isiku staatusest ja vastavatest õigustest, sai kontrolör vaid kutsuda OLAFit üles parandama oma tava ja vältima selliste olukordade tekkimist tulevikus. Seega palus kontrolör OLAFil astuda kõik vajalikud sammud selle tagamiseks, et tulevikus kasutatavad sidevahendid võimaldavad juurdlusalusel isikul saada OLAFi määruse artikli 9 lõikega 3 ette nähtud teabe.

parandama oma tava ja vältima selliste olukordade tekkimist tulevikus

2023. aasta jaanuaris kontrolörile saadetud vastuses tunnistas OLAFi peadirektor vajadust parandada OLAFi tavasid ja tagada, et sarnased probleemid tulevikus ei kordu. Kontrolöri rahuloluks võttis OLAFi peadirektor tingimusteta kohustuse võtta meetmeid probleemi lahendamiseks ning võttis 13. veebruaril 2023 vastujuhised asjaomaste isikutega peetavas kirjavahetuses kasutatavate teavitamisvahenditekohta. Need juhised on OLAFi töötajatele kohustuslikud.

tingimusteta kohustuse

juhised asjaomaste isikutega peetavas kirjavahetuses kasutatavate teavitamisvahendite

4.   Suhted sidusrühmadega

Suhted sidusrühmadega

Oma ametiaja esimestel kuudel püüdis kontrolör luua vastastikusel usaldusel ja heal koostööl põhinevaid viljakaid töösuhteid oma peamise partneri, OLAFi peadirektoriga. 25. oktoobril 2022 kohtus kontrolör Ville Itäläga. Peeti esialgseid arutelusid töömeetodite üle ja lepiti kokku vajaduses võtta vastu ametlik töökorraldus.

OLAFi peadirektoriga

15. novembril 2022 osales kontrolör järelevalvekomitee täiskogu koosolekul, kus ta tänas järelevalvekomitee liikmeid rakendussätete vastuvõtmise raames toimunud tulemusliku suhtluse eest. Arutati ka ühist huvi pakkuvaid küsimusi.

järelevalvekomitee

2023. aastal püüab kontrolör säilitada head suhted pettusevastase võitluse, ausameelsuse ja vastutuse valdkonnas tegutsevate ELi eri osalejatega ning kohtuda teistegi sidusrühmadega.

Image 12

Viisakuskohtumine OLAFi peadirektori Ville Itäläga

5.   Haldus- ja õigusabi

Haldus- ja õigusabi

Ressursside tõhusaks kasutamiseks on OLAFi määrusega antud järelevalvekomitee sekretariaadile ülesanne pakkuda kontrolörile haldus- ja õigusabi. Seda valikut õigustab ka kontrolöri ja järelevalvekomitee ülesannete vastastikune täiendavus ja ühine eesmärk. Sekretariaat tagab järjepidevuse, katkematu suhtluse ja sujuva koostöö nii kaebuse esitajate kui ka OLAFiga. Spetsiaalne rühm sekretariaadi kõrgelt kvalifitseeritud töötajaid, kes tegutsesid sekretariaadi juhataja juhtimisel, andis kontrolörile väärtuslikku nõu ja abi, austades samal ajal ametisaladuse hoidmise ja konfidentsiaalsuse põhimõtet.

6.   Kuidas kontrolöriga ühendust võtta?

Kuidas kontrolöriga ühendust võtta?

E-posti teel:

E-posti teel:

OLAF-FMB-Controller-Procedural-Guarantees@ec.europa.eu

Posti teel:

Posti teel:

| Controller of Procedural Guarantees/Secretariat of the Supervisory Committee of OLAF |
| --- |
| Rue Joseph II, 30 |
| 1049 Bruxelles/Brussel |
| BELGIQUE/BELGIË |

Controller of Procedural Guarantees/Secretariat of the Supervisory Committee of OLAF

Rue Joseph II, 30

1049 Bruxelles/Brussel

BELGIQUE/BELGIË

Veebi teel:

Veebi teel:

https://supervisory-committee-olaf.europa.eu/controller-procedural-guarantees_en

---

(1)  ELT C 326, 26.10.2012, lk 391.

1

(2)  Artikli 9b lõike 11 kohaselt peab kontrolör konsulteerima enne rakendussätete vastuvõtmist ametlikult järelevalvekomiteega. Kontrolör konsulteeris ka OLAFiga, kuigi tal ei olnud seadusest tulenevat kohustust seda teha, seega toimus konsulteerimine vastastikuse usalduse ja hea koostöö vaimus.

2

(3)  Menetluslike tagatiste kontrolöri otsus, millega võetakse vastu kaebuste käsitlemist käsitlevad rakendussätted 2022/C 494/07 (ELT C 494, 28.12.2022, lk 17).

3

(4)  https://supervisory-committee-olaf.europa.eu/controller-procedural-guarantees/about-controller/legal-framework_en

4

(5)  Vt allpool punkt 3.4.

5

(6)  OLAFi määruse artikkel 4.

6

(7)  OLAFi määruse artikkel 3.

7

(8)  Sh normid, millega reguleeritakse seda, kuidas OLAF viib läbi erinevaid uurimistoiminguid. Need normid on sätestatud eri õigusaktides, sh OLAFi määruses ning nõukogu 11. novembri 1996. aasta määruses (Euratom, EÜ) nr 2185/96, mis käsitleb komisjoni tehtavat kohapealset kontrolli ja inspekteerimist, et kaitsta Euroopa ühenduste finantshuve pettuste ja igasuguse muu eeskirjade eiramise eest (EÜT L 292, 15.11.1996, lk 2), samuti OLAFi töötajatele mõeldud juurdlusmenetlusi käsitlevates suunistes ja digitaalkriminalistika menetluste suunistes.

8

(9)  Artikli 9b lõikes 2 sätestatud tähtaegu on selgitatud punktis 3.3.1.

9

(10)  Euroopa Parlamendi ja nõukogu 23. oktoobri 2018. aasta määrus (EL) 2018/1725, mis käsitleb füüsiliste isikute kaitset isikuandmete töötlemisel liidu institutsioonides, organites ja asutustes ning isikuandmete vaba liikumist, ning millega tunnistatakse kehtetuks määrus (EÜ) nr 45/2001 ja otsus nr 1247/2002/EÜ (ELT L 295, 21.11.2018, lk 39).

10

(11)  Rakendussätete artikli 5 lõikes 3 on sätestatud: „Kontrolör tunnistab vastuvõetamatuks ka kaebused, milles tõstatatakse küsimusi, mis kuuluvad Euroopa Andmekaitseinspektori pädevusse, st kaebused, mis on seotud määruse (EL) 2018/1725 kohaldamisega ja isikuandmete kaitse põhiõiguse austamisega.“

11

---